钦定古今图书集成/明伦汇编/氏族典/第262卷 > 王志愔
## 钦定古今图书集成/明伦汇编/氏族典/第262卷 > 王志愔

按《唐书王志愔传》：“志愔，博州聊城人，擢进士第。中宗
神龙中，为左台侍御史，以刚鸷为治，所居人吏畏詟，
呼为‘皂雕’。”迁大理正。景云初，以左御史中丞迁大理
少卿。时诏用汉故事，设刺史监郡，于天下剧州置都
督，选素威重者授之，遂拜志愔齐州都督。事中格，复
授齐州刺史、河南道按察使，徙汴州，封北海县男。太
极元年，兼御史中丞内供奉，出为魏州刺史，改扬州
长史。所至令行禁信，境内肃然。开元九年，帝幸东都，
诏留守京师。京兆人权梁山妄称“襄王子，与左右屯
营官谋反，自称先帝”，夜犯长乐门，入宫城，将杀志愔，
逾垣走，而屯营兵悔，更斩梁山等自归。志愔斩悸卒。